CELEX: 62019CN0524
Language: sl
Date: 2019-07-09 00:00:00
Title: Zadeva C-524/19: Predlog za sprejetje predhodne odločbe, ki ga je vložilo Juzgado de Primera Instancia e Instrucción no 2 de Nules (Španija) 9. julija 2019 – Investcapital Ltd/FE

28.10.2019   
            
            
               SL
            
            
               Uradni list Evropske unije
            
            
               C 363/7
            
         
      Predlog za sprejetje predhodne odločbe, ki ga je vložilo Juzgado de Primera Instancia e Instrucción no 2 de Nules (Španija) 9. julija 2019 – Investcapital Ltd/FE
      (Zadeva C-524/19)
      (2019/C 363/12)
      Jezik postopka: španščina
      
         Predložitveno sodišče
      
      Juzgado de Primera Instancia e Instrucción no 2 de Nules
      
         Stranki v postopku v glavni stvari
      
      
         Tožeča stranka: Investcapital Ltd
      
         Tožena stranka: FE
      
         Vprašanje za predhodno odločanje
      
      Ali je treba člen 7 Uredbe št. 1896/2006 Evropskega parlamenta in Sveta z dne 12. decembra 2006 (1) razlagati tako, da ne nasprotuje temu, da sodišča v postopkih za izdajo evropskega plačilnega naloga, ki se izvajajo v skladu s to uredbo, po uradni dolžnosti izvajajo nadzor nad nepoštenimi pogoji, ki jih morebiti vsebuje pogodba, na podlagi katere nastane terjatev, v skladu s členom 7 Direktive Sveta 93/13/EGS o nedovoljenih pogojih v potrošniških pogodbah (2), zlasti če mora nacionalno sodišče za ta nadzor pogodbo predhodno preučiti?
      
         (1)  Uredba (ES) št. 1896/2006 Evropskega parlamenta in Sveta z dne 12. decembra 2006 o uvedbi postopka za evropski plačilni nalog (UL L 399, 2006, str. 1).
      
         (2)  Direktiva Sveta 93/13/EGS z dne 5. aprila 1993 o nedovoljenih pogojih v potrošniških pogodbah (UL L 95, 1993, str. 29).